
God. III. U Kalači 


OZBILJNA RIEČ 0 BEREGU. 


Oj premili narode moj! Svaki dan tvoja krv sve 
to veselie vrie i teče. Duga bijaše tebi zima studena i 
burna, nu i za tebe evo već počimlju prolčtni dani za- 


bjelivati,i za“te počimlje s mnogim suzam zaliveno 


cvietje cvetati. Veležnačno je porodjivanje tvoje; kano 
naliči sestra na sestru, tako se naliče jedan drugom i 
puci tvoji, narode mili; tvoji jezici pokazuju sveto i ne- 
umrlo svoje bratinstvo. Veležnačno je preporodjivanje 
tvoje, ali zlosretna sudbina razdiljuje braću od braće; 
žalostni sin nepozna poroda majke svoje. Žalostni mi, 
lakša nam je omraza nego ljubav, brže se rastajemo 
nego sastajemo, ruke naše radje ubiju nego ogrle. Malo 
dosada učinismo, da jedan drugoga kako valja pozna- 
dlemo, da se bratinski rukujemo 1 prigrlimo. Kano sla- 
mu raznešenu od vietra, pustili smo da nas nesreća raz- 
vija. Sve je kod nas neizvjestno : izgovor, pisanje, nau- 
ka, red i običaji. Sve so to mora preporoditi, muka je 
velika, ali će i još veća radost biti. Poklonimo se pred 
znamenitom sudbinom, koja nas čeka, oružajmo se. 
Kano čoviek dižući veliku težinu, muči se i uzdahne, 
tako imi mučeći se radimo, da mučeći se dobijemo 
težku krunu spasonosne slobode naše. — Vi pako ro- 
doljubi! Vi, kojim još neoskvrnjeno srce kuca tikom 


rodoljubja! Hajdte! prihvatite se snažno i odvažno na-: 


šega pokretnoga kola! Vrčme nas opominje, a razno- 
liki pokret i razvitak svieta na to nas ozbiljno nuka. 
Zaostali smo! Zaostanemo li još i nadalje u toj bez- 
Sviestnoj kukavštini, biti ćemo donekle jedno ruglo 
pred naobraženim 1 naprednim narodom, a zatim zakoje 
vrčme nestat će nas bez traga i glasa! 

Rodoljubje dakle neka bude oružje naše, obrana 


naša, rad naš, pak ćemo slavno imenom i životom ob- 
stat 1 uztrajati. — Ti pak Beregu, teb na čelu stoji 

starina, koj je po obličju i duhu sin,stare bunjevačke 
majke, On, on još valjda pozna i k srcu prigrljiva mla- 
du kćerku naše bunjevadie i šokadie. Nevirujem, da bi 
on toli nesmiljeno pogazio krv svoje krvi te od sobe 
odbacio baš sad najshodnija sredstva narodnoga nam 
razvitka, naobrazbe i prosvjete. — Imaš ti baš svoje 
krvi svoga učitelja, koj po primeru nebeskoga nauči- 
telja zna, a i hoće k sebi vas primati i učiti 1 to ne sa- 
mo malene nego i velike. 

Ja pako po duhu čisto šokačko-bunjevačkoga ro- 
doljubja, kojim me je nadahnuo sam Bog, koj me je 
stvorio evo šaljem predplatu na naše Šok. Bunj. novine 
s tom dobrom da najboljom namirom, da se šalju u Be- 
reg na učionu, ili na g. učitelja, koj će mislim dobro- 
voljno i ohotno uručivati dotci a preko njih 1 voljnim 
štiocem. A da bi se kojom srčćom uživotvorila knjiž- 
nica, rado bi k tomu priskočio u pomoć naputkom i po- 
nudom čestitih i za život velepoučnih pučkih knjiga. 

Oj roda nam jednolika braćo! Što tko dila, prid 
njeg pada rekoše naši stari. Hajdte dobro započmimo 
mi, pak će nam potomstvo zahvalnostju bolje nastaviti. 
Vrieme je, da se na život probudimo te da se krenemo, 
pa ako i nemožemo skokom i kasom, a mi ćemo pola- 
gano. Ma da je i težko na hladnomu ognjištu naložiti 
vatru, nu mi ćemo ipak pokušati tu podpaljiti žarom 
rodoljublja, te uz oganj rodske ljubavi sve, sve učiniti 
rodu na glas, a sebi na čast! 

Jedan rodom iz Berega. 


POŠTOVANIM POPOVMA, UČITELJIMA. KOTAR- 

SKIM SUDCEM SOLGABIROVIMA, KNEZOVIMA 1 

BILEŽNIKOM. KAO POGLAVICAM PUKA, CAST I 
POŠTENJE. 

Naš vie je pokazo kako mogu ljudi u nuždi novča- 

Nuj sebi pomoći, da u ruke lihvara nepanu, ili se u velikih 


novčaral jaram neupregnu. 

I ova nuž da nalazi svoju pomoć u udruženju. Kako 
smo već prije zabiližili navadno u svakom selu gradu i ko- 
taru tako su ljudi glede novca, da jedno vrieme jedna 
polutina obiluje, a druga magadi u novcu. Al to nije 
slobodno tako misliti. : kanda bi na jednoj strani bili 
svi siromasi a na drugoj imućni, već obadve strane sastoje, 
iz siromakah i imućnih — jel gori smo već pokazali : da 
i nudničar za koji dan ima koji novčić više no što bi moro 
potrošiti, a za koji dan nadje se i bogat čoviek u nuždi nov- 
ca. Sad niti onaj koji nuždu trpi znade u koga novac obi- 
luje, da bi mogo izkati u zajam, niti ovaj koji obiluje zna- 
de : komu bi novac potrieban bio, da bi ga ponudio. Uz to 
još i nepoznaju jedan drugog stanje, sbog čega ni pouzdanja 
neimaju. Dakle jedan se stidi izkat a drugi se uztručava 
dat pak zato i jedan i drugi ide navadno lihvaru — i tako i 
jedan i drugi gubi svoj novac na što bi mnogo primerah 
zuao navesti. Silne su već nevolje skopčane samo s izkanjem 
a kolike s povraćanjem i te spadaju jednako na dužnike i 
vjerovnike. Ovomu i mnogom drugom zlu da se doskoči iz- 
umili su ljudi štedionice, koje se u društvu na dionice sas- 
tave, ili pučke banke koje sastoje od ljudih koji svake nedi- 
lje zaštedjene novčiće uplatjaju. Ovi zavodi su ono sriedstvo 
koje se stavlja medju vjerovnike i dužnike, da se od njih 
odstranjivaju svakojake nesgode. U te ako je za koje vrieme 
kome pritekla koja krajcara unaša, tamo je čuvaju auztoi 
sporise, a kad mi uztrieba siguran sam ; da ću natrag do- 
biti. To znajuć drugi koji magade idju i vade na zajam uz 
poštenu kamatu, da svoje nevolje odbijaju. Silno dobrotvor- 
stvo za živahna čovieka, kad znade : da može novacah do 
biti, mah kad mu uztriebalo bude, i za svakog marljivog 
kad znade : da ima miesto kuda može unet svoj novac da 
ga drugi čuvaju dok njemu neuztrieba da štogod nabavi. 
Srića za slugu nadničara, koji svaku krajcaru dokje zaslužio, 
i svagdašnje potriebe odbio, može zakamatit da mu se spori, 
pak mu krajcare uzrastu na forinte bez svake njegove bri- 
ge, dočim da ih.je ostavio kod kuće tako bi ih potrošio, da 
se nebi ni ositio, nit bi obiteli svojoj štogod koristio. 

Dakle vi poglavice pučki ako želite svoje sugradjane 
izbaviti iz nevoljah i tiskah, ako ih želite u tako stanje uve- 
sti : da nebudu prisiljeni svoje imanje bud zašto i najposli 
zemljište na prodaju izmetjat. Ako želite svoj narod od one 
propasti koja mu prieti oslobodit, t. j. da mu zemlje tudjini 
pokupuju, nemojte kasniti, već vićajte i sve vaše sile uje- 
dinjavajte : da u vašem okolišu, u najznamenitiim miestu 
štedionicu, aipučku banku u svakom većem selu osnujete, 
pak će te se radovat onoj radinosti, marljivosti štedljivosti, 
koja će u vašima obćinama oživit, i vašim sugradjanima će 
te zajedno uživat ono blaženstvo : koje će se medju njima i 
ovim načinom na polju duševnom i tvarnom razvijat. 


DOPISI. 


Subotica, 24. Srpnja. Gospodine. Valjda vam više 
dosadjivam, nego bi želili. Al tomu ste vi krivi zašto ste me 
navranili na pisanje. Činimi se da bi po vas povoljnie bilo : 
da ste me oma sprvim pismom odpravili. Sad bi barem od 
ove strane mirovali. 

Ja sam livak, a mi livaci smo već dostaput pokazali : 
da netrpimo da drugi čovik rekne poslidnju. Vi ste gospo- 
dine na moje poslidnje pismo o kraju di sam izjavio : da mi 
Subatički bunjevci ostajemo pored svile i zlata, opazku met- 
nuli. U kojoj pitate : oće mol dugo ostati i bunjevcem ? na- 
ravno u slučaju, ako tako zaljubljeni ostanemo u svilu ku- 
maš i zlato. Ja kao prostak teško bi vam znao na to odgo- 
vorit, jerbo ja molim za kruh svakdanji — dakle o tom se 
neznam brinuti, šta će se iz našeg sadanjeg položaja izleć za 
budućnost. A ko livak malo se o tom i brinem, dali će 
Bubatčani ostat da li ne bunjevcem ? mislim da time baš 
ni desnaci netaru svoje plitke glave. Nama je jedna jedina 
Svrha da ugarska ostane magjarska. Ili da me boljma ra- 
Zumicte, mi nastojimo : da u magjarskoj svaki misli osića 


i govori i tvori magjarski, a što je van ovog nemarimo mah 
će biti i rumunski. Dakle kad mi imamo ovako plemenitu 
sverhu, kako vi možete želit? da mi naše mudre glave time 
razbijamo šta će bit sa subatičkima bunjercima. Kad mi 
želimo da Subatica bude u magjarskoj hvaljena, onda nama 
nemožo biti briga o bunjevcima već da Subatčani budu lju- 
di ugledani, a da će se Subatica hvaliti u Magjarskoj za to 
dobar stojim. U nas ima dobrim škula pučki u tima uče 
magjarski, imamo velike škule, u tima se ulivaju znanosti 
u glavu učenika magjarski, imamo žensku preparandiu, 
škulu, di se ženska čeljad pripravljaju za učiteljke, tu se 
može svaka divojka izučit koja govori magjarski. Imamo 
mnogo ureda, u kojima se sve uredjiva na _magjarskom je- 
ziku. Dakle to je naravno da ako koji bunjevac želi da što 
nauči, ili da što bude on neka uči magjarski. No hoćel on 
to i naučiti, i hoćel se urazumiti, na to neka odgovaraju bu- 
njevci, to je njihova briga, ja kao livak moram ići za svoji- 
ma vodjama, a od njih još nikad nisam čuo, da se valja što 
i o bunjevcima briniti; Svaki za se. Naši vodje netaje da su 
oni magjari pod bunjevačkim imenu : dakle ako se bunjevci 
po njima dadu voditi, valjda im nije krivo, što je sve ma- 
gjarsko a doduše nebi im drugčie i onda izpalo, da svoje 
vodje biraju s desne strane. Martin u Zagrebu Martin iz 
Zagreba. 

Može bit da vi mislite koji ovo iz daljeg gledate, da 
mi njeku bol osićamo, što propada bunjevačko. Al se vi va- 
rate, ovdašnji bunjevci ovo tako neosićaju, ko umirajući čo- 
vik, kad mu se noge i ruke počimaju već laditi. Da se ob 
ovom boljma osvidočite navestju vam primer. U malom ta- 
naču side bunjevci priličnim brojom, a to vi znate : da se 
tamo od davna ništa neuredjiva bunjevački, pak jestel čuli 
da vam se koji _bunjevac za to potužio. Dakle ako je nama 
ovako pravo komu bi moglo biti krivo. *) 

Jedan livak. 


Daljok, 15. Srpnja. Dragi Gospodine! Imajte dob- 
rotu, pa nas neuke izvolite poučit : može li spahija imati 
regalijah, a mi seljaci ne? 

Miseca Svibnja, u viru kod nas, oduzele njegove sluge 
10—12 lanacah od naših 500 lanacah, te izvukli iz njih 
ribe množinu, koje su centu sve po 10 for. prodavali. 

Taj se postupak ove gospode meni čini nepravedan. 
Jer ja kao prosti čovik mislim od prilike ovako : kad bi vi 
imali jednu lipu jabuku u svom bostanu, pa da ju Švabo 
obere, — kako bi Vam se činilo ? Isto tako : da Vi obradite 
vinograd, a ja da obdržim berbu, što bi Vi rekli? Tako je1 
ovde. Naše su paše i utrine, te mi moramo uvik da reknemo 
spahiji : gospodaru! tvoje je tvoje, a naše je naše. ') A kad 
nebi bilo tih regalijah t. j. posidstv& i spahijina od našeg i 
našeg od spahijinog odiljena, onda nebi tih zemljištah, po 
kojih se vrzole spahijini sluge, iskali gospodari od daljoč- 
koga kneza u najam (arendu) za lov! 

Pomislite samo kako bi se blagajna naše obćine obo- 
gatila, da onaj novac udje u nju! :Samo mi orijmo i sijmo, 
a drugi neka žanje! Samo neznam dokle će biti tako? Por- 
cija sve veća, a zemlje sve manje; nu mi se nedamo do pot- 
lidnjega ; jer nas zakon i pravica mora štititi. 

Jedan daljočanin. 

*) Brate mi nemožemo tajiti da je nama krivo jel krv dovikuje 
krvi šta će mo nemožemo zatgjati, da ljubimo naš rod — a uvireni smo 
da su bunjevci naš rod dakle ako vidimo da se bunjevci kao takvi gube 
moralno, duševno, i tvarno nemožemo so radovat premda možo biti 
daće zato Subatica napridovat. Al mi kao bunjevci želimo da Subatica 
napriduje kao bunjevačka varoš. Ured. 

*) Nikidan je već u ovima Novinama razloženo da lov ribah po 
zakonu pripada spajiji u svima vodama, baš akobi so ove i u sried va- 
ših zemljišta nalazile, buduć vode vama nisu umirene, Regalia je povelj- 
ska svojina spajinska, koja će se odkupiti, kada o tom zakonadavstvo 
učinilo bude naredbu. kako ju je već učinilo o odkupu vinska dosetka, 
donle je dužnost snosit brime koje je zakon nametnio. Ipak ako osićate 
da vam jo njekom nepravdom krivnja nanešena, a vi se obratite tužbenom 
molbom u pogledu ove stvari na samu nj. kr. visost nadvojvodu Albrechta 
u Beču, koj kao jedan najsdušnijih spahijah već i zato što je s vedrom 
dinastijom jedno loze, učinit će za sigurno kraj nepravdi porodjenoj 
medju vašom obćinom i njegovimi službonici. Ured. 

RAZNE VISTI. 


— Nj. Preuzvišenost djakovački Biskup stigo 
je u Zagreb da sudjeluje u nastavljenom saborisanju. 

—— Ko druge ugarske varoši tako se i Pešta timo 
odlikovala, da u tom nije sablazan vidila, ako je kakva no- 
valjančina prokletstva bariak razvila baš uz crkvu ili zavod 
neviene dičice. Ovi su baš u tanaču svoje revne prijatelje 
nalazili, sad valjda se koji Špisburger opeko, pa su digli ni- 
koji svoj glas i moljakaju od magistrata, da se bludnice ba- 
rem od ovaki mjesta odstrane. 

— Predrasuda, zloba, pristranost, zasliepe um, 
a srce zatupe. Od ovih dosta i jedna da pomuti sud čovicčji, 
a kad se sve tri sastanu, onda je od zla gore. Magjarske 
novine jednako se naprežu, da pokažu, kako da nije ni ono 
istina što je za Srbsku avtonomiu u zakon položeno, već da 
je samo autonomia što se vladi svidilo bude, ako tko ovo 
nevieruje neka štije sve magjarske, novine, pak još k tome 
i Pest Llojda. Ovamo spada uprava Škole i Crkve. 

— 6-og Rujna idje u Berlin i Ruski Car, kada već 
Našeg Premilostivog Cara kralja tamo naći, niemci se na- 
daju : da će se tamo utvrditi mir Europevski, a Pest. Lloid. 
baš upravo čeka : da će gr. Andrašya izradit kod ruskog 
cara, da pomogne uvezat ruke i noge krštjanom na iztoku, da 
se nipomaknit nemogli budu, jel njega mori panslavska ut- 
vora, sigurno nauznak leši. 

— Jedan učen poljak Wierzbicki Savetuje svojim 
surodnjakom : da već jedanput pristanu odrodjavat se od 
Slavenstva. Neka postanu slavjanom, al nek ostanu polja- 
kom, da budu kopča, medju drugim slavjanom i rusom, da 
se niemac sačuva u svojih granica; jer ako ovom pošlo budo 
za rukom ruse ponizit, košto se sgodilo francesom, onda ćo 
još i grob poljski zarast trava zaboravnosti; Ovaj dieli ta- 
nače i rusom i magjarom, ovima da se sdruže sa slaviani, a 
rusom da ne sanjaju o privrgnutju istočni slavenah, već da 
sudjeluju njihovom oslobodjenju i uskrsnuću. 

— U Otoci Sandvikski gdje su nedavno još divlji 
ljudi stanovali, boljma shvaćaju pučko obrazovanje no mi ; 
ondašnji jedan skoro je u skupštini izjavio : da voli trošit 
na pučka učitelja, nego na redarstvo. Ovo brani, al ono uči 
poštivat svojinu, i štogod više na ono trošimo manje ćemo 
izdavat na ovo, no kod nas još vole ljudi po seli trošit na 
policaje koji se navadno vrbuju iz tobože obratjeni tol- 
vadjah. 

— Bavarci slave četiristogodišnjicu njihova sve- 
učilišta starom učenjaku Dollinger u je dopala_ čast o toj 
svečanosti domaćinom biti. Al kada će slaviti u Zagrebu 
svečanost otvaranja onog Sveučilišta, na koje Slaveni tako 
iz gledaju ko ozebli na prolitnje sunce ? 

— Nikoji nimački Listovi Smiju tvrdit : da bi se 
g. Andrasva zanijo na svojoj ministarskoj stolici, buduć je i 


Car ruski pozvan na berlinski sastanak, što diplomatičko 


Andrašijevo srce sigurno nije poželilo. 
— Erdeljci se tuže da im je uprava čemerna, i 


- jadikuju, da su oni pastorčad ugarska, vele da su njihovi 


dani svietlii bili dok su sami sobom vladali. 

— Na Sveučilištu u Zirichu ima upisani 63 
Ženskinja, iz medju kojih su 54 ruskinje, dakle ruske žen- 
ske imadu mnogo naklonosti na znanost, u Petrogradu već 
Ima 1 ženska gymnasia, u kojoj se uči latinski i grčki jezik, 
Mi Jugoslaveni za sad bi se zadovoljili, da naše krasotice 


. samo naš jezik dobro nauče. 


nI . s , R : . . x 
— Elsasi koje Bismarck silom kani ponimščit, neće 


< na bečkoj izložbi dielo imat, buduć jim u Berlinu nisu doz- 


volili da Svoje stvari kao franceske pokažu da! nimci bi 
radi bili kitit se tudjim perjem. 
— U inglezkom parlamentu povela se razprava 0 


«<. Poklisaru uz Svetog otca rimskog papu nastanjena, i zak- 


ljučenaje time : da ga i na dalje tamo zadržu. 
— U Genfu, kalvinskom Rimu gdje se navadno 


>, dzkupljaju rovari sveg sviota i kljuju ono zlo, s kojim bi radi 
ubili društveni gradjanski i politički sviet obalit, strašno so 


poplašili Kalvini. Što deveti Pio kani ondašnjem Biskupu 
podielit naslov Grenfa. 

— Franceska potriebuje tri miliarda da strese 
gorki jaram niemački izplativ globu što ju joj Bismarek 
nametnio, razpisala je dakle poziv na narodni zajam komu 
se odazvaše svietski, novčari i podpisaše 43 miliarda. 
Najsvietlii dokaz da franceska živi, u samosviesti svoje du- 
ševne i tvarne snage, u časti i pouzdanju čoviečanstva. Ovo 
je pobjeda, koja će svoju sjajnost u budućnosti razvit, i onu 
Carstva niemačkog nadkrilit. Carstva koje svoju diku pola- 
že, u progonstvu neoružani sila, i tlačenju katolički prava. 

— Europske vlade glade Turčina, zaoto se usud- 
juje kršit zakone susedjstva. Skoro je nastao sbog ovog kr- 
vavi sukob na Granica Crnogorski. 

— Oluja koja po niemačkoj goni Jesuite već za- 
maša i Austriu_ Pokrainski namiestnici se upozoravaju po 
ministarstvu : da nastanenje družina zavisi od dopusta 
vlade. 

— Rusia se spravlja da vižba svoje vojne sile ra- 
tom u sried Asie proti Khana od Khive. 

“— Srbi biraju poslanike na sabor narodno crkveni, 
koji će se u Karlovcu 18. Kolovoza otvorit, nada je da će 
narod duhom autonomnim nadahnjene ljude izabrat, da se 
neruši, što je sazidjano, već gradja narodne prosviete dalje 
nastavlja. 

— Ugarske novine radostno biliže pad Mahmud 
Paše, i preporod, Mihdad paše kano Vezira, buduć je nada 
da će ovaj izvući Tursku izpod upliva ruskog, i Tursku Eu- 
ropskom civilisaciom zakalajsat. Na ovo bi magjar reko ,fa- 
bul vas karika, a bunjevac : nova zakrpa na staroj opaklii. 

— Prusi u svoji časopisih savetuju Austrii : da 
Čehom nepodieli narodno pravo, buduć je česka niemačka 
kraljevina, kao bivše udo rimskog Carstva: Dakle Austrij- 
ski niemci gazduju na korist niemačkog Carstva. A skoro su 
u sumnju doveli česku lojalnost prama  dinastie prid 
svietom. 

.— U sjevernom amerikanskom savezu priprav- 
ljaju se ua izbor Savezna Presidenta. Najjači kandidat je 
g. Greeley. O njemu biliže da ustaje jutrom u tri sata, kada 
sakupi svoju čeljad u knjižnici, razpravi im slast i korist 
uranka, izda svakom svoj poso, pak onda opet legne. 

— Ugarska Reforma upuštavši se u razmatranje 
putovanja g. Kerk4polyie financialnog ministara po krajini, 
priznaje veliku pogriešku ravnanja ugarskog, kojo nije na- 
stojalo poznat one predjele, koje želi upravljat, ni poznavalo 
ondašnje zahtive i potriebe, mi oddavna ovo govorimo. Šteta 
što nije Reforma još dodala : da bi po upravitelje koristilo 
i jezik naučit, jel drugčie i putovanje svakojako ostaje 
jalovo. 

— Iz Parisa je izletio onaj duh koji podimenom 
internacionala, kani srušit temelj društva ljudskog i napada, 
vieru, državni, red i svojinu. Al sad se iz otog Parisa pomo- 
lio i drugi duh, koji sastavlja po svem Svietu društva inter- 
nacionalcem protivna, na obranu viere, državna reda, i svo- 
jine, lagauo sazrijaće u ljudstvu osvidočenje : da je Bog je- 
dini koji uzdržaje čovieka ne samo u zadrugi, već u obćini 
i državi. 

— U Zagrebu odpočele se sjednice Saborske. 5. 
Kolovoza prisustvovaoje i Preuzvišeni Biskup Djakovački. 
Vlada je podniela osnov zakona glede ukinutja batinanja. 
Većma bi se hvalila da je to već prije tri godine učinila. 

— ,Ung. Ll.“ pišu iz Temišvara, da je vojno zapo- 
viedničtvo na toliko revno u vižbanju vojnika, da se katani 
od G jutarnji sati do 3 po podne na sunčanoj žeštini žare, 
sbog čega više od stotine jih obolilo. 

— Erdeljski rumani, koji stanuju na zapadni pla- 
nina izjavili su 4-og Srp. da nisu voljni birati poslanika na 
magjarski Sabor. 


GAZDALU X. 
Uzdržavanje Jaja. Slaviani miluju prvo kajganu, a 
drugo i svakojako tisto — čemu potriebuju uvjek jaja, zato 

i ume uzdržavati jaja, po njihovom. iskustvu najshodnie je 
ova sakupljati izmedju dvie gospojine. Dobro će biti k tomu 
zabilježiti što niki učeni misle, koji vele : da će jaja sasvim 
nepokvarena ostati, akose_nataru s uljom kudiljnim — ko- 
jim naćinom se odstranjiva ulaz zraka, 

JIrdja izide gvoždje t.j. uništi ga a gvoždje nije 
jeftino, pa kad valja nabavljene već jedanput stvari naknad- 
jat, to se nedopada ni jednom gazdi. Dakle dobro je znat 
kako se može gvoždje od hrdje učuvat, kažu da valja gvoz- 
deno orudje koje hoćemo da u kopanju uporabimo u raztop- 
ljenu sodu umočit, i za nikolito trenuta u njoj držat. 

Gazde koji diteljinu siju sneveseli šuga, koja se 
isto tako, kao u linu pokaziva, pa baš onda kada najbujnie 
razte, jedni su već probali na takom miestu naramčić zob- 
ne slame izgorit i šugu opalit, a sad nam iz Praga preporu- 
čavaju da onda kad je diteljina_ rosna pa je izgled da će 
sunce žestoko peć, neka se ošugana ditelina pospe pepeli- 
nom kali, ovom se šuga opali, u diteljina se pojavi. 

Krumpir je više od_pol svieta zahvatio, od njega se 
više potroši no od mesa. Netrieba se dakle čudit, što se lju- 
di veoma uplaše, ako čuju, da krumpir boluje, jer se prvo 
ljudi i za se 1 za svoje živine boje, da ih kakva odud bolest 
nenapane, dočim i tv im se prieti : da se neće moći zahra- 
niti. Mudruju dakle ljudi svakojako, kako bi svoj krumpir 
od napadaja bolesti sačuvali. Niki niemac se u sastanku 
učeno društvenom pohvalio : da je krumpir prokuvao bez 
Soli, pa ga poput papule u ardove sgnječio. Ovom ma- 
som je hranio svoje živine, pa te su pri zdravlju i snagi 
ostale. 

Žito ukvareno ili kad jamavinom udara lieči se 
krečom. Jedan gazda imoje 90 mirova, al poklem je ovo još 
bivši vlažno uveženo, na toliko se pokvarilo, da mu samo 
Pol ciene nudiše. Al buduć bi ovim načinom mnogo šteto- 
vao, to je on pokušao svoje žito izliečiti, i zato je kupio 1!/, 
mirova neugašena kreča, ovaj kreč je on u sitni komadih 
pomećo u kotarice, koje je papirom utvrdio i uvezo da kreč 
nije sa žitom u dodir došao, te je kotarice u žitnu hrpu ulo- 
Žio, i ponjavom hrpu zakrio, pak u miru za 24—39 ostavio, 
kada je posli odkrio, opazio je: da je žito neugodan miris 
izgubilo, i svoju svietlost natrag dobilo. 


TRGOVINA I OBRTNOST.: 


> Subotica, 2. Kolov. Od davna nisam vam se 
na ovom mistu pokazao, ne iz uzroka, kao da bi u postoja- 
nosti i izdržanju prema velikoj i plemenitoj celji koju va- 
šim duhom i ramenima podržavate uzkolebao se? ili pre- 
ma ovim milim i korisnim novinama ravnodušan postao ? 
već što sume druge okolnosti privezale za posao, da ne 
mogu ni toliko slobodnog vremena da ugrabim, da se okre- 
nem po trgu i nabavim podataka za ovu stvar, koja ište pri- 
ličnu marljivost i dobru volju, ako hoćemo pravo i istinito 
da poslužimo onoj celji koju u vidu imamo, inače su samo 
prazne riči i pusta nagadjanja — a time najmanje želimo 
naše štovane štioce zanimati ili bolje reći još obmanjivati, 
kao što mlogi izvestioci drugih novina čine. 

Mi se ograničavamo danas na oblik našeg mesnog 
trga, koji je bio prilično sa ranom napunjen. Prodja je bila 
yiše za potrebu (consum) nego u obće za trgovinu — izuzi- 
majući zob koja je od trgovaca na dobit — špekulaciju 
nzimata. 

Ciena je bila u žitu različita, inače u drugim vrstama 
jednaka. Prodavalo se žito 4 fr. 50n. —5 fr. 90n. raž 3 
fr. 40—50 n. ječam 2 fr. 20—50 n. zob 1 fr. 830—40 n. 
kukuruz 3 fr. B0—10 n. a. vr. požunac. 

Cinjenik Pešta 3. Kolov. Vuna vrlo fina čojna 
160—162 fr. sriednjofina 230—134 fr. fina spiska 102— 
104 fr. erdelj prima zigaja 121—122fr. banat. zigaja 89— 
CO fr. timar zigaja 64—09 fr. — Varivo. Sočivo 9 fr. Kaša 


G fr. bio grah 4 fr. — Svinji ugars. 30—31'/, nč. srb. 29 
—31 n. ruman. 290—80 n. izvoz 32'/,—33 n. Mast varosk. 
311/4—31%/ fr. bez suda 35—36 fr. Slanina 386—37 fr. 
amer. 29—31 fr. Loj 20—30 fr. Šljivo bosan. u sud. 113/, 
—11?/% fr. za listopad. pekmez 12 fr. Med 1917, fr. Vosak 
98—99 fr. repsa kohl 137/—14 fr. banat. 131% 150 fn. 
Šišarice ugars. prima 181/ fr. srbs. prima 11!/% fr. niže 
vrsti 10//% fr. vel. mirov. Neučinj. kože niem. krav. 16—11 
fn. 86 fr. 19—2u fn. 55 volov. 30 fn. 76 fr. mž. ugars. 
krav, 25—29 fr. par volov. 12 fr. mž. 

GINA RANE. Pešta, 3. Kolovoz. Čisto žito banat, 
dj. mž.: 81 fn. 5 fr. 22—93 nov. 817 fn. Gfr. 60—05 nov. 
tisansko, peštansko stol.-biogr. 81 fn. 9 fr. 80—55 n. 87 
fn. 6 fr. 00—99 n. bačvansko S1 fn. 5 fr. 80—85 n. S4 
fn. 6 fr. 30—49 n. Raž 18—-T9 fn. 3 fr. 00—995 n. Ječan 
66—68 fn. 2 fr. 651. —8 fr. Zob 45—48 fn. 1 fr. T0—TE 
n. Kokuru4 mir. 3 fr. 80 n. —4 fr. 10 n. djum. mž. 

Novac Uarski dukat 5 f. 30—32 n. Aust.-Ugars. 5 f. 
komad. 8 fr. št—860 n. Napol. 8 fr. 834—56 n. Srebro n: 
100 — S fr. 19 n. —9 fr. 25 n. 


Visina vode dunavske. 
Pešta 5-0g Kolovoza : 1/ 9% nad 0. razte. 
Požun 5-og Kolovoza : 8“ 1“ nad U. , 
Dobro nam došla po kokuruz jedna kiša, al žestinu nije utrnila. 


Poruke uredničtva.  ' 
Szegedin: G. D. Samo naprid, učit, i pokušavat trieba, šte 
# .. . » s . . 
danas nije za rukom pošlo, već sutra može izpast udesnie. — Gara 
Radom se kriepi ne sumo tielo već i duh. — Petrovaradin: Na 
šem ljubl. M. Ni to nije uvjek istina : guod rarum charum. 


MAŠINE ZA VRSITBU 


Koje su sad najnovieg vremena, u najznamenitijim fabrikam: 
za najlakše, najcelishodnije, i najjeftinije, pronadjene, mogu se uvidit 
i kupiti kod podpisanog : ista mašina nepotrebuje više, od dva dobr: 
ili četir najlošija konja, i vrše na dan 150 veliki krsta, istrese slamu, 
u slami jednog zrna nemože se najti, niti šuljka u žitu, i ima istih mr 
šina po 400, po 500, i po _ 600 frt a. vr. te tako može svaki kupac ko 
mene po svojoj volji mašinu birati, imam takodjer, i koja ovejano zrn 
u djak daje, i sva je na točkovi, kao god parnjača, i od šest konja snag 
košt 1850 frt a. vr. 

Meni je dosad kako svaki kupac, tako i obštinska staro bečejsk 
komisia, o njenoj dobroti i valjanom radu, pismeno svedočanstvo dal 
koje svakom mogu pokazati. 

Ko dakle želi takovu mašinu imati, neka se za ranije postara, je 
dosad većje prilično prodato, pak se bojim da posle nebude dockan, 2 
nabavlenje, jerbo su fabrike vrlo daleko. 

Svaku mašinu koju prodam, ta se najpre kod mene mora skl: 
piti, i viditi da što nefali, te tako može svaki kupac siguran biti sa šnji 
me, i ako ranije kupi, ondak mogu mu dojti, istu pokazati namestiti, 
sklopiti, to može bez brige vršitbu čekati. 

Takodjer imam i dobri drljača. par po 31 frt. a. vr. plugova o 
samog kovanog gvoždja od 17 do 18 fr. a. vr. a kolećke 12 fr. a. VI 
mašina što krune _kukuruze, po 52 fr. a. vr. sečki za čovčiju snagu ( 
50-—80 fr. a. vr. i ustrojeni sečki da može sa istim vrtlom što vršaonii 
tera i sečku terati, od 120 —220 fr. može dobiti i kamen kojeg če op 
isto vrtlo terati, te može i mleti, imam takodjer i testeru za cepani 
seći, koje opet isto vrtlo tera, može zimi 9a leti 12 fati na dan izse 
košta 190 fr. a. vr. 


Hugo Krvarics, 


zemljodjelac i mašina prodavaoc u 
Starom-Bečeju, 


Izdavatelj i odgovorni urednix ; Ivan Antznoviloh, — U Kalači, 1872. Tiskom Malatina i Holmeyera. 


